recursal/SuperWikiNEXT-32B huggingface dataset:
**Det Islamske Forbundet i Norge** (forkortet *DIF*, på arabisk: الرابطة الإسلامية في النرويج) er en muslimsk menighet i Oslo. Menigheten driver Rabita-moskeen i Calmeyers gate 8 i Oslo.

Menigheten ble etablert i 1987 av muslimer med forskjellig bakgrunn. De var inntil 2017 medlem av paraplyorganisasjonen Islamsk Råd Norge, og har som mål å beskrive islam for ikke-muslimer og bidra til å formidle islams budskap til det norske samfunnet.

Virksomhet
----------

I 2004 kjøpte menigheten et stort lokale på ca. 3 000 kvm i Calmeyers gate 8. Her drives det restaurant, koranskole for barn og ungdom, og det blir undervist i arabisk, islam og Koranen, islamsk speidergruppe og flere ungdomsorganisasjoner. 

Virksomheten i DIF omfatter ungdomsorganisasjonen Norges Unge Muslimer, Rabitas speiderforbund, Quranforbundet og Arabisk skolen.

Se også
-------

* Islam i Norge

Referanser
----------

1. 1 2  Det Islamske Forbundet i Norge Arkivert 29. september 2015 hos Wayback Machine. offisielle nettside
2. ↑  «Fem store moskeer melder seg ut av Islamsk Råd». NRK. 29. september 2017. Besøkt 16. august 2018.
**Berane** (serbisk: Беране) er en by og fra 1862 en kommune i det østlige Montenegro, ved elven Lim halvveis før denne når grensen mot Serbia. Byen er omgitt av fjell og har en rette grotter i nærheten.

Sandžak-regionen med etniske forhold 2002-03.
Durdevi Stupovi.
Berane inngikk fram til 1912 i sanjaken Novi Pazar, her i kart pr 1878.
Berane har fallende befolkning, med 11 776 innbyggere (2003), og kommunen har en befolkning på 35 068 – også den på vei ned siden 1980-tallet, da folketallet var oppe i 43 000.[]

Berane er en del av den serbisk-montenegrinske grenseregionen Sandžak (etter tyrkisk: *Sanjak Novi Pazar*). Om lag 26% er montenegrinere, 23% muslimer, og 43% serbere (2011).[] I kretsen omkring landsbyen Petnjica og 27 tilstøtende, bosniske majoritetslandsbyer, har det vært ytret ønske om løsrivelse og dannelse av en ny, bosnisk-dominert kommune.[]

Historie
--------

Klosteret Durdevi Stupovi ligger på vestbredden av Lim ved Berane, og ble bygd på 1100-tallet. Et annet kloster, Sudikovo, ble ødelagt av osmanene i 1738. I middelalderen var det montenegrinske området her kjent som **Budimlja**. Det var en viktig provins i det serbiske riket Raška, og byen Berane ble et av Serbias første bispeseter i 1219. 

Fra 1455 gikk området med Berane (Budimlja) og Bihor over fra Serbia til osmanene, og fra 1600-tallet ble serberne delvis drevet ut og slettelandene i området ble islamisert. Fra og med den første serbiske oppstanden i 1804 stod byen stort sett på montenegrinsk side, tidvis i åpen konflikt med tyrkerne. 

Byen inngikk i området *(Sanjak)* Novi Pazar *(Novibazar)* i Det osmanske riket. I 1862 vant serberne og montenegrinerne sammen et avgjørende slag mot Tyrkia, men uavhengigheten fra osmanene kom først i 1912.

Under andre verdenskrig var dette fjellområdet åsted for harde kamper mellom Titos partisaner og de nasjonalistiske tsjetnikene. I årene 1849-1992 het byen **Ivangrad**, etter partisanen Ivan Milutinovic, men fikk dagens navn tilbake i 1992.

Transport og økonomi
--------------------

Berane har innenriks flyplass og veiforbindelse (E-65, E-80) nordover til Serbia og sørover til hovedstaden Podgorica. Det er også veiforbindelse via nabobyen Rozaje i øst til Kosovo.

Eksterne lenker
---------------

* Berane kommune

|  |  |
| --- | --- |
| Oppslagsverk/autoritetsdata | VIAF **·** LCCN **·** NKC **·** GeoNames
 |
**Kosovos sentralbank** (albansk: Banka Qendrore e Republikës së Kosovës) er sentralbanken i Kosovo. Sentralbanken ble etablert i juni 2008, da Kosovo erklærte seg uavhengig fra Serbia. 

Kosovo bruker euro som betalingsmiddel, men er ikke medlem av eurosonen.

Historie
--------

Da Jugoslavia ble etablert etter 2. verdenskrig ble Kosovo etablert som en provins, som en del av den serbiske republikken. Serbia og Montenegro ble opprettet i 2003, med Kosovo som en provins med autonom status, og i februar 2008 erklærte Kosovo sin selvstendighet.

Dagens sentralbank (Central Bank of the Republic of Kosovo) ble etablert i juni 2008, som en etterfølger etter *Central Banking Authority of Kosovo* og *Banking and Payments Authority of Kosovo*.

Sentralbanksjef
---------------

Sentralbanksjef pr mars 2018 er Fehmi Mehmeti, han ble utnevnt 15. mars 2018. Han hadde da vært fungerende sentralbanksjef siden september 2017, da sentalbanksjef Bedri Hamza gikk til stillingen som finansminister i Kosovo.

Tidligere sentralbanksjefer:

1. 2008 - 2010: Hashim Rexhepi
2. 2011 - 2013: Gani Gërguri
3. 2013 - 2017: Bedri Hamza

Se også
-------

* Liste over verdens sentralbanker

Referanser
----------

1. ↑  Store Norske Leksikon - *Kosovos historie*, besøkt 20. mars 2018.
2. ↑  RTK Live - *Fehmi Mehmeti, new governor of Kosovo Central Bank*, besøkt 20. mars 2018.
3. ↑  CentralBankNews.com - *Central Bank Governors*, besøkt 30. mars 2018.
4. ↑  CentralBanking.com - *Kosovo governor Hamza resigns to become finance minister*, besøkt 30. mars 2018.

Eksterne lenker
---------------

* Offisielt nettsted
Det sentrale høylandet
**Degarfolkene**, også kjent under den franske betegnelsen **montagnard** er en samlebetegnelse på urfolkene i det sentrale høylandet i Vietnam. Disse utgjør over 30 ulike follkegrupper. Betegnelsen *montagnard* betyr «fjellfolkene» og er en arv fra den franske kolonitiden. På vietnamesisk er de kjent ved betegnelsen **Người Thượng** («folk fra høylandet»), som også kan bli benyttet for andre minoriteter, eller *Người dân tộc thiểu số* («minoritetsfolkene»). Tidligere kunne de bli referert til ved den nedsettende betegnelsen **mọi**.

I 1962 ble degar-befolkningen i det sentrale høylandet anslått til å være opp til en million. I dag er den samlede befolkningen i regionen over fire millioner, hvorav en million degar. Av de rundt 30 folkegruppene som regnes blant degar i det sentrale høylandet, er det seks distinkte etnisk grupper som snakker språk som hovedsakelig stammer fra språkfamiliene Malayopolynesisk, Tai og Mon–khmer. De viktigste gruppene, etter befolkningsstørrelse, er Jarai, Rade, Bahnar, Koho, Mnong og Stieng.

Se også
-------

* FULRO

Referanser
----------

1. ↑  Selv om betegnelsen *moi* var nedsettende i vietnamesisk, med betydningen «villmenn», er den ikke brukkt i europeiske kilder. Henri Maître: (*Les Régions Moi du Sud-lndochinois: Le plateau de Darlac*, 1909
2. ↑  Jackson, Larry R.: «The Vietnamese Revolution and the Montagnards», *Asian Survey*, 1969, bind 9, nr. 5, s.315

Eksterne lenker
---------------

* (en) Degar people – kategori av bilder, video eller lyd på Commons Rediger på Wikidata
* Degar-stiftelsen
* Degar-Montagnards, UNPOs nettside
* mtviggy.com: Q+A, with-artist-of-the-week Mondega

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
En ***defter*** (flertall: *defterler*) var en type skatteregister og landmatrikkel i Det osmanske rike.

Beskrivelse
-----------

Det kunne variere hva slagt informasjon som ble innhentet, men *tahrir defterleri* inneholdt typisk detaljer om landsbyer, bosteder, husholdsoverhoder (voksne menn og enker), ethnisitet/religion (ettersom dette kunne medføre skattemessige forpliktelser eller fritak) og landbenyttelse. En *defter-i hakâni* var et landregister som også ble brukt i beskatningsøyemed.

Registrene dokumenterer også de ikke skattepliktige askerî, og - direkte eller indirekte - migrasjoner mellom forskjellige deler av riket.

Hver by og landsby hadde en defter og som regel en skattefullmektige eller noen i en administrativ rolle som skulle avgjøre om informasjonen skulle nedtegnes. Dette var vanligvis en lærd mann som hadde konnsksap til statens regulativer. Det ble brukt en defter for å fastholde familieforhold som ekteskap og arv.

Disse nedtegnelser er av nytte også for historikere ettersom det her gis en mer nærgående innikt i og forståelse av landeierskap i de osmanske områder, og dermed nyttig i studiet av de osmanske borgeres dagligliv.

Noen av de osmanske embedsbærer emed ansvar for disse skatteregistrene var kjent som *defterdarer*.

Daftarer i India
----------------

Registre av dette slag er kjent som *daftar*er også i det nordlige India, for eksempel *Peshwa's daftar* i Pune.

Uttrykkets bakgrunn
-------------------

Uttrykket bygger på det freske *diphthera* (διφθέρα), som sikter til 'bearbeidet dyrehud, lær, pels', det vil videre innebære en bok med sider av geitepergament som ble brukt side om side med papyrus som skriveunderlag i antikkens Hellas; det ble overtat i arabisk som دفتر*:* daftar, i betydningen bokk. Ordet difteri, altså den smittsomme sykdommen forårsaket av *Corynebacterium diphtheriae* (Klebs-Loffler bacillus), har samme opphavet.

Litteratur
----------

* Klaus Kreiser: *Der Osmanische Staat*. (= Oldenbourg Grundriss der Geschichte, 30). München 2001 ISBN 3-486-53721-0. s. 104–106.
* Ömer Lutfi Barkan: *Essai sur les données statistiques des registres de recensement dans l’empire ottoman aux XV. et XVI. siecles*. I: *Journal of the Economic and Social History of the Orient*. 1 (1958), s. 9–36.

Referanser
----------

1. ↑  Suleiman, Yasir (2016). «Glossary». *Being Palestinian : personal reflections on Palestinian identity in the diaspora*. Edinburgh: Edinburgh University Press. s. 368. ISBN 0-7486-3403-7. OCLC 963672141.
2. ↑  Cosgel (2004). «Ottoman Tax Registers (Tahrir Defterleri)». *Historical Methods*. 37 (2): 87–100.
3. ↑  Barnes (1987). *An introduction to religious foundations in the Ottoman Empire*. Brill. s. 151. ISBN 978-90-04-08652-4.
4. ↑  Suraiya N. Faroqhi. *Ottoman population*. Cambridge UK: Cambridge University Press. s. 356–403.
5. ↑  Cleveland, W. L. (2004). A history of the modern Middle East. Boulder, Colo: Westview Press.
6. ↑  Govind Sakharam Sardesai (Ed.): *Selections from the Peshwa Daftar*. Bombay : Gov. Central Press 19XX
7. ↑  Wünsch, *Διφθέρα*. In: *Realencyclopaedie des Classischen Alterthums*, vol. V,1, col.1157–1158
***Ergates faber*** er en meget stor bille som tilhører familien trebukker (Cerambycidae). Den er det største insektet som klekkes fra bartrær i Norden, men finnes her nå bare på Gotland og et par nærliggende øyer.

Utseende
--------

En meget stor (30-60 mm), litt flat, brun trebukk. Antennene er snaut halvparten så lange som kroppen hos hunnen, som er større, nesten så lange som kroppen hos hannen. Det innerste leddet er stort, litt krumt og omvendt kjegleformet (spissen inn). Kjevene er ikke synlige ovenfra. Hodet er firkantet, fasettøynene forholdsvis små og nyreformede. Pronotum er omtrent rektangulært, mye bredere enn langt. Hos hunnen er overflaten ruglete. Dekkvingene har en læraktig overflate uten noen form for lengdestriper. Beina er middels lange og forholdsvis spinkle.

Levevis
-------

Larvene utvikler seg i gamle stammer og stubber av furu, sjeldnere gran, på tørre, varme steder. Den kan utnytte ved som har vært død i flere ti-år. Larvene borer inne i stammen, noen ganger kan døde stokker spises nesten helt opp av denne artens larver. Den finnes mest i furuskog på sandig grunn. De voksne billene er nattaktive og man ser lite til dem, til tross for den imponerende størrelsen.

Utbredelse
----------

Arten finnes i Sør- og Mellom-Europa og i Nord-Afrika. I Norden finnes den trolig nå bare på Gotland og de nærliggende øyene Fårö og Gotska Sandön der den imidlertid kan være forholdsvis vanlig. Tidligere fantes den også i det sørlige Sverige, men er etter alt å dømme utdødd der.

Systematisk inndeling
---------------------

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien Chrysomeloidea Latreille, 1802 (=Phytophaga)
				+ Familien **trebukker**, **Cerambycidae** Latreille, 1802
					- Underfamilien sagbukker, Prioninae Latreille, 1802 – 10 arter i Europa
						* Stammen Callipogonini
							+ *Ergates faber* (Linnaeus, 1761)

Kilder
------

* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

Eksterne lenker
---------------

* (en) *Ergates faber* i Encyclopedia of Life Rediger på Wikidata

* (en) *Ergates faber* i Global Biodiversity Information Facility Rediger på Wikidata

* (no) *Ergates faber* hos Artsdatabanken Rediger på Wikidata

* (sv) *Ergates faber* hos Dyntaxa Rediger på Wikidata

* (en) *Ergates faber* hos Fauna Europaea Rediger på Wikidata

* (en) *Ergates faber* hos NCBI Rediger på Wikidata

* (en) *Kategori:Ergates faber* – bilder, video eller lyd på Wikimedia Commons Rediger på Wikidata

* (en) *Ergates faber* – galleri av bilder, video eller lyd på Wikimedia Commons Rediger på Wikidata

* *Ergates faber* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Brockhaus Enzyklopädie
 |
**Luigi Castagnola** (født 15. oktober 1947 i Genova), italiensk vannpolospiller som deltok i de olympiske leker 1976 i Montréal.

Castagnola vant en olympisk sølvmedalje i vannpolo under Sommer-OL 1976 i Montréal. Han var med på det italienske laget som kom på andreplass i vannpoloturneringen bak Ungarn. Det italienske laget vant to kamper og spilte to uavgjort og tapte èn i finalerunden som besto av seks lag. Italia fikk seks poeng, samme som Nederland som kom på tredjeplass. Castagnola spilte åtte kamper i OL-turneringen.

OL-medaljer
-----------

* 1976 Canadas flagg Montréal - Sølv Sølv i vannpolo, Italias flagg Italia

Eksterne lenker
---------------

* (en) Luigi Castagnola – Olympics.com Rediger på Wikidata

* (en) Luigi Castagnola – Olympic.org Rediger på Wikidata

* (en) Luigi Castagnola – Olympedia Rediger på Wikidata

* (en) Luigi Castagnola – Sports-Reference (OL-resultater – arkivert) Rediger på Wikidata

* (it) Luigi Castagnola – Italias olympiske komité Rediger på Wikidata

* (en) Luigi Castagnola – FINA Rediger på Wikidata
**Basilea Schlink** (født 21. oktober 1904 som *Klara Schlink* i Darmstadt i storhertugdømmet Hessen i Det tyske rike, død 21. mars 2001 i Darmstadt) var en tysk grunnlegger av den lutherske organisasjonen «De evangeliske Mariasøstre» i Darmstadt.

Liv og virke
------------

### Bakgrunn

Basilea Schlink var søster av teologiprofessor Edmund Schlink. Hennes far Wilhelm Schlink var professor i mekanikk. Etter å ha gått på gymnas i Braunschweig og Darmstadt utdannet hun seg i 1923 på Fröbelseminaret i Kassel, fra 1924 på Indremisjonens jenteskole i Berlin. 

I 1929 ble hun lærerinne ved Missionshaus Malche i Bad Freienwalde (Oder) i tysk, psykologi og kirkehistorie. Etter en opptaksprøve studerte hun fra 1930 i Berlin og Hamburg psykologi, kunsthistorie og filosofi. Studiet ble avsluttet av en religionpsykologisk avhandling om «Syndebevissthetens betydning i troskampen til tenåringsjenter».

### Mariasøstrene

Schlink befant seg i det utbombede Tyskland og hadde få ressurser, men det var viktig for henne å gjøre bot for tyskernes grusomme behandling av andre folkeslag, særlig jødene. Hun var fristet til å gifte seg slik andre jenter gjorde. I stedet prioriterte hun sitt kall til å bli Mariasøster.

Den 30. mars 1947 grunnla hun sammen med Erika Madauss De evangeliske Mariasøstre i Darmstadt. I 1948 ble begge grunnleggerne og de første sju søstrene nonner. Dr. Klara Schlink kalte seg heretter Mutter Basilea og Erika Madaus kalte seg Mutter Martyria. De evangeliske Mariasøstre har i dag 11 underavdelinger over hele verden, med til sammen 209 søstre, og omkring 130 av disse befinner seg i Darmstadt. Den norske avdelingen ligger i Arneberg i Solør.

Referanser
----------

1. 1 2   Gemeinsame Normdatei, besøkt 9. april 2014[Hentet fra Wikidata]
2. ↑   Autorités BnF, data.bnf.fr, besøkt 10. oktober 2015[Hentet fra Wikidata]
3. ↑   Gemeinsame Normdatei, besøkt 10. desember 2014[Hentet fra Wikidata]
4. ↑   Gemeinsame Normdatei, besøkt 30. desember 2014[Hentet fra Wikidata]

Eksterne lenker
---------------

* (no) Bibsys - Schlink, Basilea

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Deutsche Biographie **·** VIAF **·** GND **·** LCCN **·** ISNI **·** ISNI **·** ISNI **·** BNF **·** BNF (data) **·** LIBRIS **·** SUDOC **·** NDL **·** NKC **·** ICCU **·** BNE
 |

Portal: Tyskland
**Luigi Cornaro** (født 12. februar 1517 i Venezia i Italia, død 10. mai 1584 i Roma) var en av den katolske kirkes kardinaler. Han var erkebiskop av Zara i Dalmatia (i dagens Kroatia), men fratrådte etter noen år og viet seg deretter for det meste til pavestolens affærer, blant annet kampen mot tyrkerne.

Han ble kreert til kardinal av pave Julius III den 20. november 1551, med *San Teodoro* som tittelkirke, som han siftet med *San Marco*, med *San Vitale* og med *San Clemente* til slutt.

Han var i slekt med ehn rekke andre kardinaler: Federico Cornaro den eldre (broren hans, kreert 1585), Francesco Cornaro den yngre (1596), Federico Baldissera Bartolomeo Cornaro (1626), Marco Cornaro (1500), Francesco Cornaro den eldre (1527), Andrea Cornaro (1544) og Giorgio Cornaro (1697). Kardinal Giovanni Cornaro (1778) kom fra en annen gren av slekten.

Eksterne lenker
---------------

* Biografi på The Cardinals of the Holy Roman Church

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** ICCU **·** BNE
 |
Tegning fra Judy 22. juli 1874
***Judy*** var et britisk satiremagasin som ble utgitt på slutten av det 19. og tidlig i det 20. århundre. Det fulle navnet var *Judy, London Serio-Comic Journal*.

Bladets første utgave var datert 2. mai 1867 og siste utgave ble utgitt 23. oktober 1907. Navnet «Judy» refererte til dukketeatershowet *Punch and Judy*, og antydet direkte til sine mer etablerte rivaler, *Punch Magazine* som var blitt grunnlagt i 1841.

I utgaven fra 14. august 1867 introduserte *Judy* «Ally Sloper» som var en av de første – muligens *den* første tegneseriefiguren (seriefiguren «The Yellow Kid» ble for eksempel ikke utgitt før nesten tre tiår senere, i 1895). Sloper ble senere den første tegneseriefiguren som fikk sitt eget faste ukentlige magasin, *Ally Sloper's Half Holiday*, den første utgaven var datert 3. mai 1884. Sloper ble brukt kommersielt for alt den var verdt og kan ha vært den første tegneseriefigur omtalt i en populær sang ("Ally Sloper's Christmas Holidays" i 1886) og brukt i film (1898).

Referanser
----------

1. ↑  John Adcock (28. januar 2010). «Judy’s "Jolly Books"». *Yesterday's Papers*.
2. ↑  Don Markstein. «Ally Sloper». *Don Markstein's Toonopedia*.

|  |  |
| --- | --- |
| Oppslagsverk/autoritetsdata | ISSN
 |
**Firkantperikum** (*Hypericum maculatum*) er en flerårig urt i perikumslekten av perikumfamilien (Hypericaceae). Den blir 40–70 cm høy, har eggrunde og tydelige nervede små blad, og sterkt gule blomster med fem kronblad. Stilken er grønn eller brungrønn, og har noen få greiner. Et kjennetegn er svarte prikker eller streker på de gule kronbladene.

Firkantperikum er den vanligste perikumen i Norge. Den vokser vilt i store deler av Sør-Norge og nord til Bodø, samt i Lofoten, og svært spredt i Troms og Finnmark. Den går opp til 1180 moh. på Hardangervidda og 1260 moh. i Jotunheimen. 

Stengelen er oppreist og vedaktig med parvis motsatte blader. Planten blomstrer fra juli til september. Det er lett å identifisere denne planten mot den svært like prikkperikum *(Hypericum perforatum)*. Hvis man gnir en blomst i hånden av prikkperikum, blir fingrene farget røde av hypericin. Stengelen har fire kanter, mot prikkperikums to kanter. I motsetning til firkantperikum har dessuten prikkperikum få eller ingen svarte prikker på kronbladene. Prikkperikum kan derimot ha noe svarte prikker på de godt skjulte begerbladene under kronbladet. Den sikreste måten å skille artene på er at firkantperikum har butte begerblad, mens prikkperikum har spisse.

Litteratur
----------

* B. Mossberg og L. Stenberg (2016). *Gyldendals store nordiske flora*. Gyldendal. s. 396. ISBN 978-82-05-42485-2.
* «Fyrkantig johannesört». Den virtuella floran. Arkivert fra originalen 13. juli 2022. Besøkt 26. juli 2020.
* «Firkantperikum *Hypericum maculatum*». *Artskart*. Artsdatabanken. Besøkt 26. juli 2020.

Eksterne lenker
---------------

Butte begerblad og prikkete kronblad
* (en) *Firkantperikum* i Global Biodiversity Information Facility Rediger på Wikidata

* (no) *Firkantperikum* hos Artsdatabanken Rediger på Wikidata

* (sv) *Firkantperikum* hos Dyntaxa Rediger på Wikidata

* (en) *Firkantperikum* hos ITIS Rediger på Wikidata

* (en) *Firkantperikum* hos NCBI Rediger på Wikidata

* (en) *Firkantperikum* hos The International Plant Names Index Rediger på Wikidata

* (en) *Firkantperikum* hos Tropicos Rediger på Wikidata

* (en) *Kategori:Hypericum maculatum* – bilder, video eller lyd på Wikimedia Commons Rediger på Wikidata

* (en) *Hypericum maculatum* – galleri av bilder, video eller lyd på Wikimedia Commons Rediger på Wikidata

* *Hypericum maculatum* – detaljert informasjon på Wikispecies Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon
 |
**Aleksandr Sergejevisj Gontsjarov** (russisk: Александр Сергеевич Гончаров født 27. mars 1959 i Almaty i nåværende Kasakhstan, død 19. juni 1990 i Almaty) var en sovjetisk landhockeyspiller som deltok i de olympiske leker 1980 i Moskva.

Gontsjarov vant en olympisk bronsemedalje i landhockey under Sommer-OL 1980 i Moskva. Han var med på det sovjetiske laget som kom på tredjeplass landhockeyturneringen bak India og Spania. Seks lag deltok og det ble spilt en innledende enkeltserie der alle lagene møttes én gang. Sovjetunionen kom på tredjeplass og fikk møte Polen som ble nummer fire i en bronsefinale. Sovjetunionen vant bronsefinalen med 2-1. Gonsjarov spilte tre kamper og scoret to mål i OL-turneringen.

OL-medaljer
-----------

* 1980 Sovjetunionens flagg Moskva - Bronse Bronse i landhockey, menn Sovjetunionens flagg Sovjetunionen

Eksterne lenker
---------------

* (en) Aleksander Gonsjarov – Olympedia Rediger på Wikidata

* (en) Aleksander Gonsjarov – Sports-Reference (OL-resultater – arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
En remse 16mm lydfilm
**16mm-film** (16 millimeter) ble oppfunnet av Eastman Kodak i 1923 som et billigere format enn 35mm-film slik at de også hadde noe å tilby amatørmarkedet.

TV-industri
-----------

I dag brukes filmen mye innen TV-industrien, og mange kjente amerikanske komiserier er blant annet skutt på 16mm-film. På tross av innføringen av de nye HD-standardene innen TV, er det fortsatt mange amerikanske TV-produsenter som skyter på 16mm-film fremfor å kjøpe nye TV-kamera. Grunnen til dette er at 16mm-film er kjent for å være såkalt «Future Proof» (fremtidssikker), da slik film fortsatt har en mye høyere fotografisk kvalitet enn HD. Men denne utviklingen har ikke funnet sted i Norge, da vår TV-produksjon ikke har stort nok marked til at det finnes noen klare fordeler med det.

Teknisk
-------

* 40 rammer per fot (7.6 mm per ramme)
* 400 fot (122 meter) = cirka 11 minutt med 24 rammer per sekund
* Vertikal nedrykking av filmen
* Bildeformat: 1.33:1
* Forstørrelsesorden 4,58:1 til 35mm-filmprint i Academy formatet
* 1 perforering per ramme (kan også være «dobbelperf», altså på hver side av filmen)

Se også
-------

* Super 16mm-film

Eksterne lenker
---------------

* Kodak om 16mm
**Teresa Geiger** (født **Teddy Geiger**; 16. september 1988) er en amerikansk artist og skuespiller. Hun spiller gitar, bass, trommer, piano og trombone.

Juli i 2006 var Teresa Geiger på forsiden på Seventeen Magazine.

I 2017 kom Teresa ut som transkvinne, og i 2018 forlovet hun seg med Emily Hampshire.

Tidlige år
----------

Teresa begynte å spille piano da hun var 8 år gammel, begynte å spille gitar da hun var 12 år, og skrev sin første sang bare 10 år gammel. Hun gikk på en offentlig skole i Pittsford.
I 2006 startet hun sin karriere og dro på turneer.

Karriere
--------

### Musikk

Geiger ble først sett som en finalist i VH1 In Search of the Partridge Family, Teresa dro på turné med Hilary Duffs «Still Most Wanted».

Teresas første singel «For You I Will (Confidence)», ble offisielt lansert i februar 2006.
Sangen fikk bra kritikk, det var kalt «søt romantikk». «For You I Will (confidece)» var nominert for «Best love song» i 2006 på Teen Choice Awards. Så langserte hun den andre singelen «These walls» som også ble bra solgt, så lagde hun en musikkvideo til sangen.

Geigers album, Underage Thinking, ble lansert den 21. mars 2006, og ble plukket ut som nummer 8 i US BillBoard. Hennes album Underage Thinking vant en pris for «Best album of the Year» ved den årlige MusiqTone MusiqAwards.

Teresa Geiger ble også nominert for «New Artist of the Year», men tapte til Panic! at the Disco.

Teresas fans, også kalt for «Tedheads», har dratt verden over for å se henne, fra mindre turneer i Rochester, til New York og helt til Japan og Australia og verden over, har disse fulgt henne. Tedheads støttet hun og musikken hennes og hun sier: «Mine fans er veldig viktige for meg. Uten Tedheads ville jeg ikke vært Ted».

29. april 2007 vant Teresa Geiger en pris for «Spankin' new Music».

Geiger har fullført sitt neste album, "The March". Hun annonserte 33 helt nye sanger som fans kunne velge fra og lage deres eget album. Basert på hvor mange ganger sangene blir spilt og kjøpt, skal de velge 11 sanger som skal på det nye albumet. Dette er nå over, og sangene holder på å bli valgt. Albumet skal komme ut en gang i løpet av 2009.

### Skuespill

Teresa hadde en liten rolle i serien Love Monkey. Hun spilte og sang «For You I Will» og «Gentleman» i serien. 

1. juni 2007 spiller Teresa Geiger i filmen The Rocker. Teresa spiller Curtis som var vokalisten i et high school band som filmen fokuserer på. Filmen hadde premiere i USA sommeren 2008, og i Norge november 2008.

Referanser
----------

1. ↑   Discogs, Discogs artist-ID 1555348, besøkt 9. oktober 2017[Hentet fra Wikidata]

Eksterne lenker
---------------

* (en) Teddy Geiger på Internet Movie Database Rediger på Wikidata

* (da) Teddy Geiger på Filmdatabasen Rediger på Wikidata
* (en) Teddy Geiger på Discogs Rediger på Wikidata

* (en) Teddy Geiger på MusicBrainz Rediger på Wikidata

* (en) Teddy Geiger på Songkick Rediger på Wikidata

* (en) Teddy Geiger på Genius — sangtekster Rediger på Wikidata

* (en) Teddy Geiger på AllMusic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** MusicBrainz **·** Discogs **·** AllMusic
 |
**Nabbetorp teglverk** ble anlagt av Militæretaten omkring 1660 for å forsyne Fredrikstad festning med teglsten. Verket lå rett syd for Nabbetorp hovedgård og hadde navn etter denne. Det hadde helt frem til 1831 privilegium til å produsere tegl til alle norske festninger. Teglverket hadde en årlig produksjon på ca. 100 000 teglsten. Det var bemannet både av lønnede arbeidere og festningsslaver fra Slaveriet inne i byen - frem til 1848 da festningsslaveriet i Fredrikstad ble nedlagt og alle slavene overført til Akershus festning. Slavene ble leid for åtte skilling dagen.

Teglverket ble utover 1700-tallet ulønnsomt. Det var store kostnader knyttet til produksjonen, og særlig innkjøp av ved til brennovnene. De militære solgte verket på auksjon i 1796, og året etter ble det overtatt av løytnant Hans Christian Ebbesen, festningens materialforvalter. Teglverket var i drift helt frem til 1920.

På teglverkets tomt ligger i dag Østsiden Trelast og noen bussgarasjer. De to dammene nord for brohodet er restene etter leiregropene hvor råmaterialet til teglstenen, blåleire, ble tatt ut.

Se også
-------

* Narnte teglverk

Litteratur
----------

* Asbjørn Nygaard og Hans Zakariassen, *Glimt fra teglverksindustrien ved Glommas munning*, 1978

Kilder
------

Utgangspunktet for artikkelen er omtalen av Nabbetorp teglverk på *lokalhistoriewiki.no*, denne artikkelversjonen

|  |  |
| --- | --- |
| Oppslagsverk/autoritetsdata | Lokalhistoriewiki
 |
**Teresa Fritzenwallner** (født 26. desember 2002) er en østerriksk alpinist, som representerer klubben SC Bischofshofen. Hun trenes av Thomas Salchegger.

Idrettskarriere
---------------

### Sesongen 2018/19

Fritzenwallner deltok i sitt første FIS-renn (FIS Citizen Race) i november 2018, i slalåm i Pass Thurn i Østerrike, der hun kom på niendeplass. Under Østerriksk juniormesterskap i alpint 2019 i januar kom hun på 21.-plass i slalåm, 37.-plass i storslalåm, 28.-plass i super-G og 22.-plass i utfor. Hun deltok også i Belgisk juniormesterskap i alpint 2019, og kom der på niendeplass i slalåm. Under Østerriksk mesterskap i alpint 2019 kom hun på 25.-plass i super-G og 25.-plass i slalåm.

### Sesongen 2019/20

I desember 2019 deltok hun i østerriksk juniormesterskap i alpint, og kom der på åttendeplass i kombinasjonen. Hun deltok i alpint under Vinter-OL for ungdom 2020. Der kom hun på niendeplass i super-G, der Amelie Klopfenstein fra Sveits vant. I den påfølgende kombinasjonsslalåmen kjørte hun ut. I storslalåm kjørte hun ut i andre omgang, og i slalåm kom hun på åttendeplass.

Østerriksk juniormesterskap i alpint 2020 ble arrangert i Sölden, og Fritzenwallner kom der på 14.-plass i storslalåm, 13.-plass i super-G og tredjeplass i utfor. Under det tyske juniormesterskapet kjørte hun inn til fjerdeplass i super-G.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]
2. ↑   (på en) *Olympedia*, 2006, Wikidata Q95606922,
3. 1 2  FIS - *Teresa Fritzenwallner - Results*, besøkt 24. mars 2020.
4. ↑  Lausanne 2020 - *Alpine Skiing: Women's Super-G* Arkivert 19. mars 2020 hos Wayback Machine. besøkt 24. mars 2020.
5. ↑  Lausanne 2020 - *Teresa Fritzenwallner* Arkivert 24. mars 2020 hos Wayback Machine. besøkt 24. mars 2020.

Eksterne lenker
---------------

* (en) Teresa Fritzenwallner – Olympedia Rediger på Wikidata

* (en) Teresa Fritzenwallner – FIS (alpint) Rediger på Wikidata

* (en) Teresa Fritzenwallner – TheSports.org Rediger på Wikidata
* (en) Profil hos Vinter-OL for ungdom 2020 Arkivert 24. mars 2020 hos Wayback Machine.
Nabateisk vigselsinnskrift (1. århuldre e.Kr. i Louvre.
**Nabateisk** er et utdødd semittisk språk som også var skriftspråket i det nabateiske rike.

Herkomst
--------

Med Perserrikets undergang gikk det også tilbake med arameisk som handelsspråk i det nære Orienten. Samtidig fikk gresk stadig større utbredelse. Den tidligere enhetlige skridtkultur ble brutt opp i lokale skoler, og de gamle dialekter fikk en ny betydning nå også som egne skriftspråk.

Den nabateiske dialekt var en av disse lokale utviklinger. Ettersom befolkningen i nabateerriktet for det meste må ha talt en nordarabisk dialekt, formodes nabateisk å ha vært først og fremst et skriftspråk.

Språklig tilhørighet
--------------------

Som utløper av riksarameisk står nabateisk de vestarameiske dialekter nærmest. Språket oppviser riktignok også tydelig innflytelser fra arabisk, noe som fremgåt blantr annet av hyppig forbytting av «l» og «n» i arabiske egennavn og i tallrike arabiske innlånte ord. Fra 300-tallet blir den arabiske innflytelse til slutt så sterk at det nabateiske må sies å gi tapt ved at det glir over i arabisk.

Litteratur
----------

* Solomon A. Birnbaum: «The Negeb Script.» I: *Vetus Testamentum.* 6, 1956, ISSN 0042-4935, s. 337–371.
* Jean Cantineau: *Le Nabatéen.* 2 bind. Leroux, Paris 1930–1932 (Réimpression. Zeller, Osnabrück 1978, ISBN 3-535-01561-8)
* Julius Euting] *Nabatäische Inschriften aus Arabien.* Reimer, Berlin 1885.
* Ursula Hackl, Hanna Jenni, Christoph Schneider: *Quellen zur Geschichte der Nabatäer.* Textsammlung mit Übersetzung und Kommentar. Universitäts-Verlag u. a. Fribourg u. a. 2003, ISBN 3-7278-1410-1 (*Novum testamentum et orbis antiquus. Studien zur Umwelt des Neuen Testaments* 51).
* Avraham Negev: *Personal Names in the Nabatean Realm.* Institute of Archaeology, the Hebrew University of Jerusalem, Jerusalem 1991 (*Qedem* 32, ISSN 0333-5844).
* M. O'Connor: «The Arabic Loanwords in Nabatean Aramaic.» i: *Journal of Near Eastern Studies.* 45, 3, 1986, ISSN 0022-2968, s. 213–229.

Referanser
----------


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica
 |
**José** eller **João Monteiro** kalt **Mu Dewo** (født 16. august 1646 i Lisboa i Portugal, død 31. desember 1720 i Macao i Kina) var katolsk kinamisjonær tilhørende jesuittordenen. Han ankom Macao i februar 1680 og virket som misjonær i Huguang, Nanchang i Jiangxi og i Fuzhou. Han ble varavikar for Fujian i 1687 men ble drevet i eksil til Kanton av keiseren i 1707. 

I to perioder var han viseprovinsial i Kina (1698-1702 og 1704-1707) og forsvarte patrene Ferdinand Verbiests og Adam Schalls verker.[] Kongen av Portugal nominerte ham til biskop i Nanjing men dette ble ikke bekreftet av Roma.

Se også
-------

* Liste over kinamisjonærer tilhørende jesuittordenen

Referanser
----------

1. ↑   Autorités BnF, BNF-ID 15609531q[Hentet fra Wikidata]

Litteratur
----------

* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

  


|  |  |
| --- | --- |
| Oppslagsverk/autoritetsdata | VIAF **·** BNF **·** BNF (data) **·** SUDOC
 |
***Patrobus septentrionis***  er en av billene i delgruppen (underfamilien) skyggeløpere (Trechinae) i familiegruppen løpebiller. Systematikken følger Carabidae of the World.

Utbredelse
----------

*Patrobus septentrionis* finnes i nesten hele Europa, men er noe sjeldnere helt i sørvest. Den er utbredt i Nord-Amerika og Asia. Finnes i Norge.

Utseende
--------

*Patrobus septentrionis* er 7.5-10 millimeter lang. Kroppen har en matt og mørk farge, som varierer mellom svart og mer brunlig. Den er en kraftig bygd løpebille. På hver side av hodet fra fasettøynene og bakover er en dyp fåre (fordypning). Hodet er sterkt innsnørt like bak øynene. Antennens fjerde ledd med fine korte hår og en lang børste/børster i spissen. (Krever forstørrelse for å se).

Levevis
-------

*Patrobus septentrionis* er vanligvis nattaktiv og lever som predator på andre dyr. De lever langs vassdrag i høy vegetasjon.

Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  Carabidae of the World Arkivert 16. desember 2008 hos Wayback Machine. søkedato: januar 2009

Eksterne lenker
---------------

* (en) *Patrobus septentrionis* i Encyclopedia of Life Rediger på Wikidata

* (en) *Patrobus septentrionis* i Global Biodiversity Information Facility Rediger på Wikidata

* (no) *Patrobus septentrionis* hos Artsdatabanken Rediger på Wikidata

* (sv) *Patrobus septentrionis* hos Dyntaxa Rediger på Wikidata

* (en) *Patrobus septentrionis* hos Fauna Europaea Rediger på Wikidata

* (en) *Patrobus septentrionis* hos Fossilworks Rediger på Wikidata

* (en) *Patrobus septentrionis* hos ITIS Rediger på Wikidata

* (en) *Patrobus septentrionis* hos NCBI Rediger på Wikidata

* (en) *Kategori:Patrobus septentrionis* – bilder, video eller lyd på Wikimedia Commons Rediger på Wikidata

* *Patrobus septentrionis* – detaljert informasjon på Wikispecies Rediger på Wikidata
* *Patrobus septentrionis* - Ground Beetles of Ireland - engelskspråklig
* *Patrobus septentrionis* - Fauna Europaea - engelskspråklig
* Norsk entomologisk forening
**Patrologi** er studiene av kirkefedrenes skrifter og teologi.

Beskrivelse, avgrensning
------------------------

Patrologien er et fagfelt som særlig er å finne i katolsk teologisk sammenheng. Den relevante periode er ansett å løpe fra slutten av nytestamentlig tid eller fra slutten av apostolisk tid (ca år 100) til enten år 451 (konsilet i Khalkedon) eller til Det andre konsil i Nikea i 787.

Studiet er beslektet med patristikken, men det dreier seg ikke om en preferanse i betegnelsen. 

Patrologien konsenterer seg mer fokusert om kirkefedrenes (katolske, ortodokse) teologi. Patristikken favner alle teologiske skrifter fra den aktuelle tidsperiode, og dermed også skrifter som uttrykker heretiske lærer, og med ikke-personlige teksttlige vitnesbyrd som aktstykker fra konsiler og synoder og litugiske tekster.

Nøkkelpersoner
--------------

Blant de personer som danner basis for patrologien (det vil si særlig prominent tidlige kirkefedre) er:

* Ignatius av Antiokia (ca 35-108)
* Pave Klemens I (død ca 101)
* Polykarp av Smyrna (ca 69-155)
* Justin Martyr (ca 100-165)
* Ireneus av Lyon (ca 120-202)
* Klemens av Alexandria (ca 150-215)
* Tertullian (ca 160-225)
* Origenes (ca 185-254)
* Kyprian av Kartago (død 258)
* Athanasius (ca 296-373)
* Basilius av Caesarea (ca 330–379)
* Gregor av Nazianz (329–389)
* Gregor av Nyssa (ca 330-395)
* Hieronymus (347–430)
* Augustin av Hippo (354–430)
* Vincent av Lérins (død før 450)
* Kyrill av Alexandria (død 444)
* Vincent av Lérins (580–662)
* Isak av Ninive (død 700)
* Johannes av Damaskus (død 749)

Referanser
----------

1. ↑  McGrath, Alister E. (1998). «Chapter 1 The Patristic Period, c. 100–451». *Historical Theology: An Introduction to the History of Christian Thought*. Oxford: Blackwell Publishers. ISBN 0-631-20843-7.
**Reformpartiet** (engelsk: *Reform Party of the United States of America*, RPUSA) er et amerikansk politisk parti grunnlagt av forretningsmannen Ross Perot i 1995. Partiet har ønsket et oppgjør med topartisystemet i USA, og beskrives gjerne (i amerikansk forstand) som sentrumsorientert, populistisk og konservativt.

Ross Perot gjorde et spesielt godt valg i 1992 som uavhengig kandidat og han ble den første kandidat utenom republikanerne og demokratene siden 1912 som fikk en reell sjanse til å vinne valget, i hvert fall få betydning for utfallet. Han fikk om lag 20% av stemmene på landsbasis. Ross Perot stilte igjen til valg, denne gang som reformpartiets kandidat i 1996 og fikk 8% av stemmene.

I 1998 vant Jesse Ventura guvernørvalget i Minnesota, som reformpartiets kandidat. Tidligere republikaner Pat Buchanan ble nominert til valget i 2000 og fikk 0,4% av stemmene på landsbasis.

Partiet har vært igjennom flere splittelser de siste årene og er en skygge av det det var for noen år siden da det hadde potensial til å bli USAs tredje store parti, og er ikke lenger offisielt registrert parti i alle delstatene. Ralph Nader var presidentkandidat i 2004, først og fremst på grunn av Reform Partys motstand mot George W. Bush' politikk, en motstand som også deltes av Nader, uten at han sto på partiets politikk.

Prinsipper
----------

* Sette de høyeste etiske standarder for Det hvite hus og Kongressen
	+ Ingen flere gaver
	+ Ingen flere gratis måltider
* Lover med betydelige straffer, ikke regler
* Gi Kongressen og Det hvite hus de samme planene for pensjon og helse som gjennomsnittlige borgere

Reform-kampanjen
----------------

* Redusere kostnadene til kampanjene ved å korte ned valg syklusen
* Stemme på lørdager og søndager — ikke tirsdag, slik at arbeidere kan stemme
* Forhindre kunngjøring av de endelige stemmene før alle stemmene har blitt talt i Hawaii
* *Skape et nytt skattesystem:*
	+ Det må være rettferdig
	+ Det må være papirløst
	+ Det må være nok penger til å betale regningene

Referanser
----------

Eksterne lenker
---------------

* (en) Offisielt nettsted Rediger på Wikidata

* (en) Reform Party of the United States of America – kategori av bilder, video eller lyd på Commons Rediger på Wikidata
* (en) Reformpartiet på Twitter Rediger på Wikidata

* (en) Reformpartiet på Facebook Rediger på Wikidata

* (en) Reformpartiet på Instagram Rediger på Wikidata

* (en) Reformpartiet på LinkedIn Rediger på Wikidata

* (en) Reformpartiet på YouTube Rediger på Wikidata
**Arve Brunvoll** (født 17. juni 1937) er en norsk salmedikter og teolog. 

Brunvoll er cand. theol. fra Menighetsfakultetet (MF) i Oslo fra 1963, doktorgrad (ph.d.) fra University of Glasgow fra 1968 og dr.philos. fra Universitetet i Bergen 1997. Han har vært rektor for Norsk Lærerakademi (NLA) i tre år og leder for forskningsutvalget ved samme institusjon i et år. Ved siden av undervisning ved NLA har han også vært lærer ved ved det teologiske seminaret ved Den evangeliske kirken i Eritrea 1995-2006.

Brunvoll har vært medlem av Norsk teologisk nemnd for mellomkirkelige spørsmål i fem år. Han har også vært medlem av Liturgikommisjonen i Den norske kirke og var også sentral i utarbeidelsen av *Norsk Salmebok* som ble utgitt i 1985, der han er representert med seks salmer og 31 oversettelser. I *Norsk salmebok 2013* har han med sju egenskrevne og 44 oversatte salmer.

Han har gitt ut en rekke bøker og artikler, særlig om liturgi og hymnologi.

Brunvoll ble i 2005 hedret med Kongens fortjenstmedalje i gull.

Han er sønn av Knut Andreas Brunvoll (1898–1968) og Aslaug Kaspara (1904–1980) fra Harøy og bosatt i Molde. Hans bror Knut Anker Brunvoll (1945–2016) er far til musikersøskenene Ane Brun og Mari Kvien Brunvoll.

Referanser
----------

1. ↑  85 års omtale i Aftenposten 17. juni 2022
2. ↑  Tildelinger - kongehuset.no
3. ↑  Kristian Helland, Arve Brunvoll – moldeguten som vart nynorsk salmediktar og professor i Romsdal Sogelag Årsskrift, 2018.

Litteratur
----------

* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 142.

Eksterne lenker
---------------

* Bruvolls nettside
* Liste over utgivelser
* Arve Brunvoll - Store norske leksikon

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** SUDOC
 |
**Ibex** var et kortlivet rockeband fra Liverpool i 1969. Det er mest kjent for å ha hatt Freddie Mercury som medlem. Freddie Mercury het Freddie Bulsara på den tiden, og ble senere verdensberømt sammen med bandet Queen. De andre medlemmene i bandet var Mike Bersin på gitar, Mick Smith på trommer og John 'Tupp' Taylor (senere Jim Capaldis manager) på bass. Bandet skiftet navn til **Wreckage** i oktober 1969, men avsluttet samarbeidet bare en måned senere.

9. september 1969, holdt bandet en konsert på The Sink i Liverpool. På denne konserten deltok også musikere som senere skulle danne bandet Queen: Roger Taylor og Brian May. Dette var deres første opptreden sammen.

Etter at Ibex ble oppløst spilte Mercury først sammen med bandet Sour Milk Sea, deretter ble han med i bandet Smile sammen med Taylor og May.

En solo samleboks med Mercury, som ble utgitt posthumt i 2000, inneholdt en demo av Wreckage ved navn «Green», og en coverversjon av The Beatles' låt «Rain» som Ibex hadde gjort live. Det eksisterer liveopptak av «Crossroads», «Communication Breakdown», «Jailhouse Rock», og «We're Going Wrong», men disse har aldri blitt utgitt offentlig.

Bandet kom sammen igjen i 2005 for å spille på The Official International Queen Fan Club Convention. Harry Hamilton fra tributebandet Flash Harry tok Mercurys plass som sanger. De var også støttemusikere for Flash Harry i deres forestilling i Royal Albert Hall i 2006.

Eksterne lenker
---------------

* (en) Ibex på MusicBrainz Rediger på Wikidata

* (en) Ibex på Songkick Rediger på Wikidata

| * v
* d
* r
Queen |
| --- |
| 
* **Freddie Mercury**
* **Brian May**
* **John Deacon**
* **Roger Taylor**

 |
| Studioalbum | 
* *Queen*
* *Queen II*
* *Sheer Heart Attack*
* *A Night at the Opera*
* *A Day at the Races*
* *News of the World*
* *Jazz*
* *The Game*
* *Flash Gordon*
* *Hot Space*
* *The Works*
* *A Kind of Magic*
* *The Miracle*
* *Innuendo*
* *Made in Heaven*

 |
| Livealbum | 
* *Live Killers*
* *Live Magic*
* *Live at Wembley ’86*
* *At the Beeb*
* *Queen on Fire – Live at the Bowl*
* *Queen Rock Montreal*

 |
| Samlealbum | 
* *Greatest Hits*
* *Greatest Hits II*
* *Classic Queen*
* *The 12" Collection*
* *Queen Rocks*
* *The Crown Jewels*
* *Greatest Hits III*
* *Stone Cold Classics*
* *The A-Z of Queen, Volume 1*
* *Queen: The Singles Collection Volume 1*
* *Queen: The Singles Collection Volume 2*
* *Queen: The Singles Collection Volume 3*
* *Absolute Greatest*

 |
| Annet | 
* Queen + Paul Rodgers
* Ibex
* Larry Lurex
* Smile
* The Cross
* *Queen: The Eye*
* Musikalen *We Will Rock You*
* The Mercury Phoenix Trust
* Spike Edney
* Jim Beach
* John Reid
* *SingStar Queen*
* *The Official International Queen Fan Club*

 |
| 
* Diskografi
* Sanger

 |

|  |  |
| --- | --- |
| Oppslagsverk/autoritetsdata | VIAF **·** LCCN **·** MusicBrainz
 |
En typisk puff beregnet til bruk som fothviler.
**Puff** er en fellesbetegnelse på en type møbler gjerne produsert med en kubeform, fire ben og stopning i toppen. På en del puffer finnes det også oppbevaringsrom i sokkelen.

Fothviler
---------

De fleste puffer er beregnet til å hvile føttene på og er gjerne levert sammen med en matchende stol. På noen typer stoler, gjerne kalt reclinere, har stolen innebygd støtte til bena, disse kalles for fotbrett. Fotbrettene er en plassbesparende erstatning for puffene.

Sittemøbel
----------

Noen puffer er også produsert til bruk som sittemøbel, disse er gjerne større enn modellene beregnet til fothvilere, og har en konstruksjon og stopning som gjør de bedre til å sitte på. Disse puffene kalles gjerne «sittepuff» eller «pall».

Se også
-------

* Krakk

Eksterne lenker
---------------

* (en) Footstools – kategori av bilder, video eller lyd på Commons Rediger på Wikidata
* (no) Puff i Store norske leksikon

|  |  |
| --- | --- |
| Oppslagsverk/autoritetsdata | Store norske leksikon
 |
**Helge Aune** (født 6. september 1973) er en norsk tidligere fotballspiller og trener.

Rosenborg
---------

Helge Aune var en rask og sterk midtstopper som kom til Rosenborg fra Utleira. Debuten for Rosenborg fikk han 23. juni 1993 som innbytter i en 6-0 seier over Tromsdalen i tredje runde av NM. I 1994-sesongen fikk han med seg to seriekamper, fem NM-kamper, en Europacup-kamp, og spilte seg også inn på U-21-landslaget.
Da han forlot klubben etter 1994-sesongen hadde han endt opp med totalt ni offisielle kamper for Rosenborg.

Bodø/Glimt
----------

Bodø/Glimt hentet Aune inn til 1995-sesongen, tiltenkt en midtstopperplass i et forsvar som hadde slitt med å erstatte Trond Sollied etter 1993-sesongen. Imidlertid mistet Aune hele sin første sesong i klubben med skader. Aune spilte totalt 46 seriekamper for Bodø/Glimt i sine seks sesongene i klubben. Den en gang så lovende midtstopperen slet med skader gjennom hele oppholdet i Bodø/Glimt. Også 1999-sesongen ble spolert grunnet skader. Da han ikke fikk fornyet kontrakten etter 2000-sesongen valgte han i en alder av 27 å gi seg med spill på toppnivå. 

Han var trener for Ålgård i 2004 og 2005.

Karriereoversikt
----------------

| Sesong | Klubb | Land | Nivå | Liga | Kamper | Mål
  |
| --- | --- | --- | --- | --- | --- | --- |
| 1993
  | Rosenborg | Norges flagg | 1
  | Eliteserien | 0
  | 0
  |
| 1994
  | Rosenborg
  | Norges flagg | 1
  | Eliteserien | 2
  | 0
  |
| 1995
  | Bodø/Glimt | Norges flagg | 1
  | Eliteserien | 0
  | 0
  |
| 1996
  | Bodø/Glimt
  | Norges flagg | 1
  | Eliteserien | 12
  | 1
  |
| 1997
  | Bodø/Glimt
  | Norges flagg | 1
  | Eliteserien | 9
  | 0
  |
| 1998
  | Bodø/Glimt
  | Norges flagg | 1
  | Eliteserien | 14
  | 2
  |
| 1999
  | Bodø/Glimt
  | Norges flagg | 1
  | Eliteserien | 0
  | 0
  |
| 2000
  | Bodø/Glimt
  | Norges flagg | 1
  | Eliteserien | 11
  | 0 |

Referanser
----------

1. ↑   transfermarkt.com, Transfermarkt spiller-ID 104852, besøkt 9. oktober 2017[Hentet fra Wikidata]
2. ↑  *Bladet Fotball* (2): 29. 1994.  Manglende eller tom `|tittel=` (hjelp)

Eksterne lenker
---------------

* (en) Helge Aune – Transfermarkt Rediger på Wikidata

* (no) Helge Aune – Norges Fotballforbund Rediger på Wikidata

* (en) Helge Aune – FBref Rediger på Wikidata
* Helge Aune hos Rosenborg Ballklub
* 100% Fotball, statistikk

  


|  |  |
| --- | --- |
| Oppslagsverk/autoritetsdata | Prabook
 |